Den blir opptil tre meter høy, men er som regel lavere. Årsskuddene er dunhårete, og barken på kvistene er mørkebrun. Bladene er avrundede til elliptiske og er hvitdunete på undersiden: de er grønne, men ikke glatte på oversiden. Blomstene er rødaktige på utsiden, men rosahvite på innsiden; de er 5–6 mm store og sitter 3–12 sammen i nikkende kvaster. Frukten er rød, rund, og 7–8 mm stor med hvite dunhår.